Tuula Nieminen

Tuula Nieminen on suomalainen lehtitoimittaja, joka toimi Iltalehden viihdetoimituksessa julkisuuden henkilöistä kirjoittavana toimittajana vuodesta 1989 vuoteen 2010. Hän kutsuu itseään nimenomaan juorutoimittajaksi erotuksena muun muassa Ilta-Sanomien ”seurapiiritoimittajasta” Rita Tainolasta tai Anna-lehden entisestä ”hovireportterista” Teukka Joesta.

Nieminen aloitti uransa kesätoimittajana Hämeen Sanomissa ja sai sitten vakituisen työpaikan Hämeen Kansasta. Hän opiskeli journalismia Tampereen yliopistossa, oli 1970-luvun alussa tiedottajana Huhtamäki-yhtymän Polarpakissa Hämeenlinnassa ja sai sitten paikan Helsingistä Apu-lehdestä. 1980-luvulla Nieminen työskenteli Jaana-lehdessä ja Me Naisissa kunnes siirtyi 1989 Iltalehteen.

Eläkevuosinaan Nieminen on kirjoittanut kirjat ystävistään missi ja malli Virpi Miettisestä ja kampaaja Risto Helinistä. Miettisestä hän on kirjoittanut myös näytelmän Pikku neiti porvoolainen, jota esitettiin Tampereen Viikinsaaren kesäteatterissa 2015. Vuonna 2020 Nieminen julkaisi viimeisiä työvuosiaan 2006–2010 suorasanaisesti valottavan muistelmakirjan Juorutoimittajan päiväkirjasta.

Teoksia

 
Nieminen, Tuula: Saksitanssi: Risto Helinin ihmeellinen elämä. WSOY 2022. ISBN 9789520433000.

Lähteet
Nieminen, Tuula: Juorutoimittajan päiväkirjasta. Tammi, 2020.

Viitteet

Suomalaiset toimittajat
Syntymävuosi puuttuu
Elävät henkilöt